Die 7 gewildste bykomstighede vir winter 2019 | rooi rose Die 7 gewildste bykomstighede vir winter 2019 | rooi rose
Die 7 gewildste bykomstighede vir winter 2019
Die style vir dié winter se bykomstighede is tussen elegante en buitensporige elemente verdeel. Die aktetas-styl het die plek van groot handsakke ingeneem, en die skouerhandsak sluit aan by die gewilde style van die jare sewentig. Boonop is afgesakte stewels weer groot nuus. Ons vertel jou alles wat jy moet weet.
Die 7 gewildste bykomstighede vir winter 2019 deur Susra Matthee en Bea Lingenfelder. Hooffoto: Country Road
Glibberige velle het hul oomblik op vanjaar se herfs/winter-loopplanke gehad, veral slangvel- en luiperddruk het koning gekraai onder die dierepatrone.
Hierdie tendens was in alle kleure en style te sien – van die natuurlike en werklike kleur tot juweelskakerings – en die goeie nuus is dat dit steeds gewild gaan bly!
Lees ook: Die mooiste modedinge onder R500
Enkelstewel (POA) Witchery
Die handsak met 'n booghandvatsel word deur 'n stewige struktuur gekenmerk. Die handsak behou sy vorm wanneer jy hom neersit en dis ook makliker om iets daarin te kry.
#rrWenk: Hierdie styl handsakke werk ewe goed by 'n T-hemp en denims as vir 'n deftiger aandjie uit.
Lees ook: Ons top 10 winteritems
Handsakkie (R699) Witchery
3. Groot serpe
Serpe is nie net prakties in die kouer maande nie, maar dit maak ook 'n modestelling!
Die oorgrootserpe is nou weer net so gewild soos die kleiner syserpies. Bind die kleiner serpies om jou kop of handsak vir 'n moderne voorkoms, terwyl 'n snoesige, groot serp knus om jou nek gedraai word.
Lees ook: Die eenstuk, 'n item vir elke seisoen
Serp (R220) Queenspark
4. 'n Gordel uit die tagtigerjare
Moenie vergeet van die jare tagtig se dik middellyf-gordels nie. Bind 'n gordel oor jou truie, rokke, baadjies en jasse, want hierdie winter vereis 'n gedefinieerde middellyf.
Lees ook: Wat het ons gedink? 10 trends wat ons laat kopkrap
Fluweelgordel (R49.99) Mr Price
Staan opsy, perdrystewels. Indien jy die winter daaraan dink om stewels aan te skaf, maak seker dit is 'n paar afsakstewels. Dit beteken 'n paar ingekrimpte voue en 'n pyp wat redelik wyd om die been sit. Dra die stewels veral saam met rompe en rokke.
Stewel (R449) Call It Spring
6. 'n Handsak wat laag hang
Skuins oor die lyf, of om die skouers geswaai, die jare sewentig se handsakke met lang skouerbande is met mening terug. Die sewentigerjare se palet van sjokolade- en botterskorsiekleur gaan nêrens heen nie.
Boonop kan hierdie handsakke saam met enigiets gedra word – en dis ook geskik vir die dag en aand.
Handsakkie (R1990) Willow Tree
Jy is nie die winter volledig geklee as jy nie 'n hoed op jou kop het nie. Jy kan uit hordes style kies – van bucket, fedoras, fascinators ('n gestruktureerde hoed met baie versierings) tot snoods en mussies om 'n paar te noem.